62019TJ0795_INF
Απόφαση του Γενικού Δικαστηρίου (δεύτερο τμήμα) της 21ης Δεκεμβρίου 2021 – HB κατά Επιτροπής
(Υπόθεση T‑795/19)
«Δημόσιες συμβάσεις υπηρεσιών – Παροχή υπηρεσιών τεχνικής βοήθειας προς το Ανώτατο Δικαστικό Συμβούλιο – Απόφαση μείωσης του ποσού της σύμβασης και ανάκτησης των ήδη καταβληθέντων ποσών – Προσφυγή ακυρώσεως και αγωγή αποζημιώσεως – Πράξη εντασσόμενη σε αμιγώς συμβατικό πλαίσιο με το οποίο είναι άρρηκτα συνδεδεμένη – Απουσία ρήτρας διαιτησίας – Απαράδεκτο – Μη ύπαρξη ζημιών δυνάμενων να διαχωριστούν από τη σύμβαση»
1.
Προσφυγή ακυρώσεως – Προϋποθέσεις παραδεκτού – Αυτεπάγγελτη εξέταση
(Άρθρο 263 ΣΛΕΕ)
(βλ. σκέψη 53)
2.
Προσφυγή ακυρώσεως – Προσφυγή που αφορά, στην πραγματικότητα, διαφορά συμβατικής φύσεως – Αίτημα περί ακυρώσεως αποφάσεως σχετικά με τη μείωση των οφειλόμενων βάσει συμβάσεως ποσών και την ανάκτηση αχρεωστήτως καταβληθέντων ποσών – Σύμβαση που περιλαμβάνει ρήτρα δικαιοδοσίας υπέρ του εθνικού δικαστή – Αναρμοδιότητα του δικαστή της Ένωσης – Απαράδεκτο
(Άρθρα 263, 272 και 274 ΣΛΕΕ· κανονισμός 1605/2002 του Συμβουλίου, άρθρα 102 και 103· κανονισμός 2519/97 της Επιτροπής, άρθρο 22)
(βλ. σκέψεις 54-58, 71, 72)
3.
Προσφυγή ακυρώσεως – Πράξεις δεκτικές προσφυγής – Έννοια – Πράξεις παράγουσες δεσμευτικά έννομα αποτελέσματα – Εκτίμηση των εν λόγω αποτελεσμάτων με γνώμονα την ουσία της πράξεως
(Άρθρο 263 ΣΛΕΕ)
(βλ. σκέψη 65)
4.
Πράξεις των οργάνων – Κανονισμοί – Άμεση εφαρμογή
(Άρθρο 288, εδ. 2, ΣΛΕΕ)
(βλ. σκέψη 77)
5.
Εξωσυμβατική ευθύνη – Προϋποθέσεις – Έλλειψη νομιμότητας – Ζημία – Αιτιώδης συνάφεια – Σωρευτικές προϋποθέσεις
(Άρθρο 340, εδ. 2, ΣΛΕΕ)
(βλ. σκέψη 98)
6.
Εξωσυμβατική ευθύνη – Προϋποθέσεις – Έλλειψη νομιμότητας – Παραβίαση συμβατικής διατάξεως – Δεν περιλαμβάνεται
(Άρθρο 340, εδ. 2, ΣΛΕΕ)
(βλ. σκέψη 99)
Αντικείμενο
Αφενός, αίτημα βάσει του άρθρου 263 ΣΛΕΕ για την ακύρωση της απόφασης C(2019) 7319 τελικό της Επιτροπής, της 15ης Οκτωβρίου 2019, σχετικά με τη μείωση των οφειλόμενων ποσών στο πλαίσιο της σύμβασης CARDS/2008/166‑429 και την ανάκτηση των αχρεωστήτως καταβληθέντων ποσών, και, αφετέρου, αίτημα βάσει του άρθρου 340, δεύτερο εδάφιο, ΣΛΕΕ με το οποίο ζητείται, πρώτον, η επιστροφή όλων των ποσών που ενδεχομένως ανακτήθηκαν από την Επιτροπή βάσει της εν λόγω απόφασης και η πληρωμή του τελευταίου εκδοθέντος τιμολογίου πλέον τόκων υπερημερίας, δεύτερον, η αποδέσμευση της τραπεζικής εγγύησης και η αποκατάσταση της ζημίας που υπέστη η προσφεύγουσα‑ενάγουσα, λόγω της καθυστερημένης αποδέσμευσης, και, τρίτον, συμβολική αποζημίωση για την ηθική βλάβη που υπέστη.
Διατακτικό
Το Γενικό Δικαστήριο αποφασίζει:
1)
Απορρίπτει την προσφυγή-αγωγή ως απαράδεκτη, στο μέτρο που ζητείται η ακύρωση της απόφασης C(2019) 7319 τελικό της Επιτροπής, της 15ης Οκτωβρίου 2019, σχετικά με τη μείωση των οφειλόμενων ποσών στο πλαίσιο της σύμβασης CARDS/2008/166‑429 και την ανάκτηση των αχρεωστήτως καταβληθέντων ποσών.
2)
Απορρίπτει την προσφυγή-αγωγή ως αβάσιμη, στο μέτρο που ζητείται η θεμελίωση της εξωσυμβατικής ευθύνης της Ευρωπαϊκής Ένωσης.
3)
Καταδικάζει την Ευρωπαϊκή Επιτροπή στα δικαστικά έξοδα, συμπεριλαμβανομένων των εξόδων της διαδικασίας ασφαλιστικών μέτρων.